Volkswagen Passat

Το Volkswagen Passat είναι ένα μεγαλομεσαίο οικογενειακό αυτοκίνητο της κατηγορίας D, που παράγεται από τη γερμανική αυτοκινητοβιομηχανία Volkswagen. Κατασκευάζεται από τον Μάιο του 1973 και από τον Νοέμβριο του 2014 βρίσκεται στην όγδοη γενιά του, γνωστή ως B8, η οποία υπέστη ένα λίφτινγκ τον Ιούνιο του 2019, για τη σεζόν (model year) του 2020. Το όνομα του μοντέλου προήλθε από τους ανέμους Passat, όπως λέγονται οι αληγείς άνεμοι στα γερμανικά.Passat – woher kam der Name? , Pressemitteilung von Volkswagen vom 13./23. Mai 1973. 

 Ιστορία 

Η πρώτη γενιά του Passat, γνωστή ως Passat Β1, μπήκε στη μαζική παραγωγή στις 14 Μαΐου 1973 στο εργοστάσιό της στο Βόλφσμπουργκ (η επίσημη έδρα της εταιρείας) της Γερμανίας, ως μια παραλλαγή του Audi 80 πρώτης γενιάς (που είχε κυκλοφορήσει για πρώτη φορά το 1972) με διαφορετικό σήμα, ενώ η δεύτερη γενιά B2 έγινε πλέον ανεξάρτητο μοντέλο. Κατά το πέρασμα των ετών, οι γενιές του Passat αυξάνονταν σταθερά σε διαστάσεις: ενδεικτικώς, το Passat B7 ήταν μεγαλύτερο από 4,76 μέτρα σε μήκος και 1,82 μέτρα σε πλάτος, ενώ το Passat B8 είναι μεγαλύτερο από 4,77 μέτρα σε μήκος και 1,83 μέτρα σε πλάτος, όταν το πρώτο μοντέλο είχε μήκος μόλις 4,20 μέτρα και πλάτος 1,60 μέτρα. Μέχρι τον Απρίλιο του 2007, κατασκευάστηκαν πάνω από 15 εκατομμύρια αντίτυπα του Volkswagen Passat και των τοπικών εκδοχών του με διαφορετικές ονομασίες, όπως το Volkswagen Santana της Κίνας.

Το 2008, προστέθηκε και η κάπως πιο πολυτελής 4-πορτη κουπέ έκδοση Passat CC, που ουσιαστικά κυκλοφόρησε ως ένα ανεξάρτητο μοντέλο, παρήχθη από τον Μάρτιο του 2008 έως τον Νοέμβριο του 2016 και αντικαταστάθηκε τον Μάρτιο του 2017 από το Volkswagen Arteon.

Στις 4 Απριλίου 2019, κατασκευάστηκε στο εργοστάσιο του Έμντεν στη Γερμανία το 30.000.000-στό Passat.www.drive.gr/news/ «Η παραγωγή του VW Passat έφτασε τις 30 εκατομμύρια μονάδες (video). Το πιο επιτυχημένο μεσαίο μοντέλο στην ιστορία της αυτοκίνησης.»

 Απήχηση 

Ενώ κατασκευαζόταν, διαχρονικά, ως sedan και station wagon, το station wagon ήταν πάντα η πιο δημοφιλής έκδοση, φτάνοντας συχνά έως και το 70% των συνολικών πωλήσεων και καθιστώντας το Passat ένα από τα ελάχιστα μοντέλα στην ιστορία της παγκόσμιας αυτοκίνησης όπου η εκδοχή στέισον βάγκον έχει γνωρίσει μεγαλύτερη απήχηση από το σεντάν ή γενικώς από τις στάνταρ εκδοχές αμαξώματος.

Στο παρελθόν και για αρκετές δεκαετίες, το Passat στη Γερμανία ήταν εξαιρετικά δημοφιλές: ενδεικτικώς, το 2006 πωλήθηκαν 124.611 αντίτυπα, αν συνυπολογιστούν και τα ενοικιαζόμενα αυτοκίνητα και τα αυτοκίνητα τοπικής εργοστασιακής χρήσης. Στα νεότερα χρόνια, ωστόσο, σημειώθηκε μια μεγάλη πτώση της ζήτησης λόγω της ολοένα και εντονότερης στροφής του κοινού προς τα SUV και τα crossover, και της εμπορικής καθίζησης των sedan. Ως αποτέλεσμα, τον Ιανουάριο του 2022 διακόπηκε η παραγωγή του Passat σεντάν για την Ευρώπη, αλλά εξακολουθεί να παράγεται η εκδοχή station wagon, καθώς ο Jacob Oliva ισχυρίστηκε τότε ότι το station wagon συνεχίζει να πουλάει καλά στις ευρωπαϊκές αγορές και ότι το Volkswagen Arteon, που είναι liftback, απευθύνεται σε ένα σχετικά παρόμοιο με το sedan τμήμα της αγοράς.

Η ένατη γενιά του Passat αναμένεται να αποκαλυφθεί τον Σεπτέμβριο του 2023, θα παραχθεί αποκλειστικά ως station wagon και θα βασιστεί στο επερχόμενο Škoda Superb τέταρτης γενιάς, όπως επιβεβαίωσε επίσημα ο Διευθύνων Σύμβουλος της Volkswagen Thomas Schäfer.

Το Passat όγδοης γενιάς συνεχίζει να πωλείται στην Κίνα ως Volkswagen Magotan, μια εκδοχή με 8,0 εκατοστά μακρύτερο μεταξόνιο.

 Το Passat στις ΗΠΑ 

Οι έξι πρώτες γενιές του Volkswagen Passat εισάγονταν στις ΗΠΑ από την Ευρώπη, αλλά από την 7η γενιά του το μοντέλο άρχισε να κατασκευάζεται και στις Ηνωμένες Πολιτείες, σε μια εκδοχή διαφορετικών προδιαγραφών ειδικά για την αγορά της Βόρειας Αμερικής. Τελικώς όμως, η παραγωγή του αμερικανικού Passat διακόπηκε οριστικά και χωρίς διάδοχο τον Δεκέμβριο του 2021, παρομοίως λόγω της εμπορικής καθίζησης των σεντάν.www.autoblog.gr/ «Τέλος εποχής για το Passat στην Αμερική».

 Οι γενιές του Passat 

 Πωλήσεις 
+ΈτοςΕυρώπηΗΠΑΚίναPassatMagotan199017.945199115.833199212.578199311.970199411.021199514.010199619.8501997275.8721998348.39839.2721999323.41568.1512000260.11284.52130.0812001332.46695.02864.5932002286.07596.14270.0912003259.36276.977122.4452004227.52467.64074.8772005272.76249.23370.5012006331.91754.208114.0182007301.64537.183164.36826.6902008236.19330.034100.90252.5062009177.45011.138113.27567.0182010158.26912.497130.97178.8592011235.14322.835165.85889.8392012194.738117.023233.321173.6672013156.025109.652227.262187.1732014153.67796.649218.344207.2432015226.12778.207205.794155.5072016206.81373.002188.214171.2832017183.28860.722160.324216.3032018154.07441.401179.028228.9902019124.65014.123214.061169.2422020115.36322.964145.805170.330202124.396124.402147.340

 Αναφορές 

 Βιβλιογραφία 
 Werner Oswald: Die Kraftfahrzeuge der Polizei und des Bundesgrenzschutzes. Polizeifahrzeuge von 1920 bis 1974, Stuttgart (Motorbuch-Verlag) 1974. ISBN 3-87943-332-1.
 Werner Oswald: Deutsche Autos 1945–1990, Bd. 3. Motorbuch Verlag, Stuttgart 2. Aufl. 2003, ISBN 3-613-02116-1.

 Εξωτερικοί σύνδεσμοι 

 Η επίσημη ελληνική ιστοσελίδα του Volkswagen Passat 
 Η επίσημη ελληνική ιστοσελίδα του Volkswagen Passat GTE (Plug-in-Hybrid) 
 Οι προηγούμενες γενιές του Volkswagen Passat
 Volkswagen Passat at DMOZ

passat
Κατηγορία:Μεσαία αυτοκίνητα
Κατηγορία:Γερμανικά αυτοκίνητα